**ΔΕΛΤΙΟ ΤΥΠΟΥ**

**ΚΕΝΤΡΟ ΠΟΛΙΤΙΣΜΟΥ ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ**

**Κοσμοσυρροή στη συναυλία των ImamBaildi**

**Συγκινητική η προσφορά του κόσμου**

**Ξεπέρασε κάθε προσδοκία** η προσέλευση του κοινού στη συναυλία που οργάνωσε για **καλό σκοπό** το **Κέντρο Πολιτισμού της Περιφέρειας Κεντρικής Μακεδονίας** στη Μονή Λαζαριστών. Με σύνθημα **«Ο Πολιτισμός μας αγκαλιάζει όλους»** ξεκίνησε το πιο κεφάτο καλοκαιρινό πάρτι.

Οι **εκρηκτικοί ImamBaildi** ξεσήκωσαν τους θεατές που δεν σταμάτησαν να χορεύουν. **Περίπου 4.000 άτομα** προσήλθαν με ανεβασμένη διάθεση για **διασκέδαση** και **προσφορά**. **Πυροτεχνήματα**, πυρσοί, κινητά να φωτίζουν και να μην σταματούν να βιντεοσκοπούν, τα **χέρια του κόσμου να δημιουργούν το πιο ρυθμικό κύμα** και ο χορός να μην σταματά.

**Στόχος** του Κέντρου Πολιτισμού ήταν να **στηρίξει**, με αυτήν την δράση, το σημαντικό **κοινωνικό** και **φιλανθρωπικό** έργο της **Ιεράς Μητρόπολης Νεαπόλεως– Σταυρουπόλεως.** Αντί εισιτήριου ο κόσμος προσέφερε **τρόφιμα** (λάδι, όσπρια, ντοματοχυμούς) για τα **συσσίτια** που οργανώνει η **Ιερά Μητρόπολη Νεαπόλεως – Σταυρουπόλεως** και ανακουφίζουν συνανθρώπους μας που έχουν ανάγκη.

Ο **Περιφερειάρχης Κεντρικής Μακεδονίας κ. Απόστολος Τζιτζικώστας** καλωσόρισε το κοινό και ευχαρίστησε για τη βοήθεια που έδωσε τόσο απλόχερα στο σημαντικό έργο της **Ιεράς Μητρόπολης Νεαπόλεως– Σταυρουπόλεως.** Ιδιαίτερα **συγκινημένος** για την αγάπη και την στήριξη εμφανίστηκε ο **Σεβασμιότατος Μητροπολίτη κ.κ. Βαρνάβας.**

**ΣΥΝΑΥΛΙΑ**

Οι **«ImamBaildi» παρουσίασαν** ένα **ολοκαίνουργιο** πρόγραμμα με τραγούδια από το παρελθόν, το παρόν και το μέλλον. Το κοινό είχε την ευκαιρία να πάρει μια γεύση από το **album** τους που θα κυκλοφορήσει τη **νέα χρονιά.** Απόλαυσαν **ζωντανά επί σκηνής** το πρώτο single, της νέας τους δουλειάς, που αποτελεί μια νέα προσέγγιση στο τραγούδι **«Χαρά μου»,** που είχε κυκλοφορήσει το **1952** σε μουσική του **Τάκη Μωράκη** και σε στίχους του **Κώστα Πρετεντέρη** και του **Γιώργου Οικονομίδη**. Επίσης το **«Δε μου φταίει κανείς»,** σε μουσική των **«ImamBaildi»** και την ήδη αγαπημένη από κοινό και κριτικούς διασκευή του κομματιού **«Τα Ζηλιάρικά σου μάτια»**(https://www.youtube.com/watch?v=C-ZILACDQbE) του θρυλικού **Μάρκου Βαμβακάρη**, με ερμηνευτή τον **Κωστή Μαραβέγια.**

Οι **«ImamBaildi»,** εδώ και 10 χρόνια, συγκλονίζουν με τις **δημιουργίες** τους, την αγάπη τους για την **ελληνική** αλλά και **βαλκανική** μουσική παράδοση και το πάθος τους για **μουσικές αναζητήσεις** και **εξερευνήσεις**. Αδιάκοπα αναζητούν νέους συνδυασμούς ηχοχρωμάτων που κάνουν την καθημερινότητα μας φωτεινή και μαγευτική. **Κάθε live εμφάνιση τους μετατρέπεται σε ένα τεράστιο και εκρηκτικό πάρτι!**

**ImamBaildi:** Ορέστης Φαληρέας: DJ, μπάσο|| Λύσανδρος Φαληρέας: drums, κρουστά, πλήκτρα|| Ρένα Μόρφη: Τραγούδι|| MC Yinka: Ραπ, Φωνητικά|| Γιάννης Δίσκος: Σαξόφωνο, Κλαρίνο|| Λάμπης Κουντουρόγιαννης: Ηλ. Κιθάρα || Αλέξης Αραπατσάκος: Μπουζούκι, φωνητικά ||Αγαπητός Καταξάκης: Ηχοληψία

**Δημόσιες Σχέσεις/ Επικοινωνία: Έφη Τσαμπάζη: 6945908567**

ΔΙΟΡΓΑΝΩΣΗ:

**Κέντρο Πολιτισμού Περιφέρειας Κεντρικής Μακεδονίας**

ΧΟΡΗΓΟI: 



ΧΟΡΗΓΟΙ ΕΠΙΚΟΙΝΩΝΙΑΣ

|  |  |
| --- | --- |
| sima 9C:\Documents and Settings\User-Pc\Επιφάνεια εργασίας\ΛΟΓΟΤΥΠΑ\ERADIO - EDAILY\ERadio_Logo_LightBackgrounds.png  C:\Documents and Settings\User-Pc\Επιφάνεια εργασίας\ΛΟΓΟΤΥΠΑ\LOGO SOUND FESTIVAL\RadioNw Logo (black).png |  |